ທ່ານນາງ Rice ພົບປະກັບ ນາຍົກ ປາກິສຖານ ທ່ານ Sharif ໃນນະຄອນຫຼວງ ອິສລາມາບັດ
​ທ່ານນາງ Rice ຈະປຶກສາ ເລື້ອງ​ຄວາມ​ພະຍາຍາມ ​ເພື່ອ​ເຈລະຈາ​ສັນຕິພາບ ກັບ​ພວກ​ທາ​ລີ​ບານ ​ຂອງ​ອັຟການິສຖານ ​ແລະ ຄວາມ​ເຄັ່ງ​ຕຶງ​ ລະຫວ່າງ ອິສລາມ​າບັດ ​ກັບ ນິວ​ເດ​ລີ.
ທີ່ປຶກສາ ດ້ານຄວາມໝັ້ນຄົງແຫ່ງຊາດ ສະຫະລັດ ທ່ານນາງ Susan Rice ພວມຢູ່ໃນປາກິສຖານ ເພື່ອພົບປະກັບ ນາຍົກ ລັດຖະມົນຕີຂອງປາກິສຖານ ແລະ ບັນດາເຈົ້າໜ້າທີ່ ລະດັບສູງ ຄົນອື່ນໆ ໃນການປຶກສາຫາລື ຫຼາຍເລື້ອງ ອີງຕາມກະຊວງການຕ່າງປະເທດສະຫະລັດນັ້ນ ຫຼັງຈາກທ່ານນາງ Rice ໄດ້ພົບປະກັບ ນາຍົກລັດຖະມົນຕີ ປາກິສຖານ ທ່ານ Nawaz Sharif ໃນວັນອາທິດມື້ນີ້ ໃນ ນະຄອນ ຫຼວງອິສລາມາບັດແລ້ວ ຫ້ອງການສຳນັກງານນາຍົກລັດຖະມົນຕີ ກໍໄດ້ກ່າວ ພຽງຫນ້ອຍດຽວ ກ່ຽວກັບເນື້ອໃນຂອງການເຈລະຈາກັນ ແລະໃຫ້ຂໍ້ສັງເກດວ່າ ພວກເພິ່ນ ໄດ້ເພັ່ງເລັງໃສ່ເລື້ອງຜົນປະໂຫຍດຂອງສອງຝ່າຍ ແລະ ອະນາຄົດ ຂອງການພົວພັນ ລະຫວ່າງປາກິສຖານ ແລະ ສະຫະລັດ ນອກນັ້ນ ທ່ານນາງ Rice ຍັງໄດ້ເຈລະຈາລະດັບຄະນະຜູ້ແທນ ກັບທີ່ປຶກສາຂອງທ່ານ Sharif ທ່ານ Saraj Aziz ເລື້ອງຄວາມໝັ້ນຄົງແຫ່ງຊາດ ແລະ ນະໂຍບາຍຕ່າງປະເທດ ແລະ ມີແຜນທີ່ຈະພົບປະກັບ ຜູ້ບັນຊາການທະຫານ ຂອງປາກິສຖານ ທ່ານ Raheel Sharif ນຳດ້ວຍ ກ່ອນໜ້າ ການເຈລະຈາ ໃນວັນອາທິດມື້ນີ້ ກະຊວງການຕ່າງປະເທດ ແລະ ທ່ານນາງ Rice ມີທ່າທາງວ່າ ຈະສົນທະນາບົດບາດຂອງປາກິສຖານ ໃນເລື້ອງຄວາມພະຍາຍາມ ເພື່ອເຈລະຈາສັນຕິພາບ ກັບພວກທາລີບານ ຂອງອັຟການິສຖານ ແລະ ຄວາມເຄັ່ງຕຶງ ທີ່ເພີ້ມຂຶ້ນ ລະຫວ່າງ ອິສລາມາບັດ ແລະ ນິວເດລີ ນໍາ